Tjumena Ŝtata Universitato

La Universitato de Tjumeno, aŭ Ŝtata Universitato de Tjumeno (, akronime TjumŜU aŭ TŜU) estas la unua universitato en la Tjumena provinco, malfermita en 1930. Ĝi havas sidejon en Tjumeno.

Nuntempe, TŜU konsistas el dek kvin specialigitaj fakultatoj. Ĝi havas stabon de pli ol 2 000 profesoroj kaj dungitaro, same kiel pli ol 27 000 studentoj, el kiuj pli ol 1 900 estas internaciaj studentoj."About Tyumen State University". Tyumen State University. Retrieved 5 October 2016. Hodiaŭ, TŜU trejnas kvalifikitajn specialistojn en 175 kampoj. TŜU ofertas diversajn studajn eblojn: plentempaj, parttempaj, distanca lernado, magistraj, bakalaŭraj, postbakalaŭraj, doktoraj, altnivelaj trejnadoj kaj duagradaj programoj. La universitato partoprenas en Projekto 5-100, programo por plibonigi la internacian konkurencivon de rusaj altlernejoj inter la ĉefaj esplor- kaj edukcentroj de la mondo. Valerij Falkov funkciis kiel Rektoro de TŜU ekde 2013 kaj estis nomumita Ministro pri Scienco kaj Alteduko de Rusio en januaro 2020. La portempa Rektoro de TŜU (ekde aprilo 2020) estas Ivan Romanchuk, Doktoro pri Juro, Lektoro.

En 2022, la universitato estis rangigita je la pozicio 801-1 000 en la mondo laŭ la QS World University Rankings, numero 1 201 en THE World University Rankings de Times Higher Education, numero 2 383 laŭ Webometrics, kaj numero 2 496 laŭ URAP World Ranking - University Ranking by Academic Performance.

 Referencoj 

 Eksteraj ligiloj 

Kategorio:Tjumeno
Kategorio:Universitatoj en Rusio
Kategorio:Koordinatoj sur Vikidatumoj